als_Latn dik_Latn sag_Latn
Erblin Vukaj
Temat Kryesore
- Dekani Elmas Leci denoncon sjelljen hakmarrëse të Rektorit, Mit’hat Mema, i cili e detyroi të qëndronte për dy muaj i izoluar
- Ndërkohë kolegët iu shmangën pasi i druheshin largimit nga puna
Absurde dhe e pabesueshme, por i ka ndodhur Elmas Lecit, dekanit të Fakultetit të Shkencave Politiko-Juridike në Universitetin "Aleksandër Moisiu" në Durrës. Profesor Leci pasi kishte denoncuar në qarqet akademike (sipas tij) shkeljet ligjore të rektorit Mit’hat Mema, ka “vuajtur” për dy muaj hakmarrjen e këtij të fundit. Mema ka urdhëruar përgjegjësen e burimeve njerëzore që t’i mbajë dekanit me procesverbal hyrje-daljet dhe ta zhvendosë atë në një zyrë në katin e 7-të të Universitetit.
I kontaktuar nga “Shekulli” dekani Elmas Leci u shpreh se që prej 15 janarit ishte ndjerë i izoluar nga rektori Mit’hat Mema. Ai tha se gjatë kësaj kohe ishte ankuar për gjendjen e krijuar, ndërsa tregoi se kolegët e tij i janë shmangur situatës, pasi janë ndjerë të frikësuar për postin e punës.
Profesor Leci, mund të na e shpjegoni se çfarë është e tërë kjo histori?
Kjo histori ka filluar si rezultat i denoncimit të korrupsionit që i kam bërë rektorit (Mit’hat Mema) të Universitetit në të gjitha organizmat e Universitetit Aleksandër Moisiu (UAM), në rektorate të tjerë, për një seri shkeljesh në fushën akademike, në fushën ekonomike si dhe në fushën morale. Këto probleme më pas i kam bërë edhe mediatike, gjithashtu kam informuar edhe instancat qeveritare sikurse Ministrinë. Pas kësaj historie të denoncimit të kësaj veprimtarie korruptive, ndodhi kjo që ndodhi.
Çfarë shkeljesh kishit denoncuar? Mund të na përmendni qoftë dhe një denoncim, për ta bërë më konkrete çështjen?
Në fakt janë shumë shkelje, por për ta bërë më konkrete..., nepotizmi i kryer. Emërimet nepotike që duhet thënë se janë një listë e tërë në këtë Universitet (UAM).
Por, çfarë ndodhi realisht pas këtyre denoncimeve?
Pas këtyre denoncimeve rektori (Mit’hat Mema) vazhdoi, që në hakmarrje të kësaj, të ngrinte si fillim një ekip kontrolli, me këta njerëzit e tij, e kështu sajoi gjëra të paqena dhe nxori një urdhër që më pezulloi nga detyra. Pastaj mbi bazën e këtij përfundimi që i bëri Ministrisë së Arsimit, MAS vetë ngriti një grup kontrolli për të evidentuar pretendimet e rektorit (Mit’hat Mema), dhe nuk e miratoi kërkesën për shkarkim të dekanit. Domethënë nuk u provuan ato çka ai kishte si pretendime. Më pas historia vazhdoi. Rektori nuk e zbatoi Urdhrin e Ministrisë dhe mua më vunë në një izolim. Gati çdo ditë duhet të paraqitesha në orën 8:00 te burimet njerëzore të firmosja një procesverbal, të qëndroja aty i izoluar pa asnjë lloj të drejte. Edhe një ditë madje, që doja të pija një kafe dhe më duhej të diskutoja me dy-tre kolegë, krejt normalisht për çështje të punës, (rektori) më kishte parë nga dritarja. Kishte dërguar njerëz, në atë dhomë në papafingo të universitetit (zyra e caktuar pas situatës në katin e 7-të) dhe kishte bërë një procesverbal e më kishin hequr ditën e punës. Pak rëndësi ka kjo, por në momentin që më kishin denigruar, unë Profesor, Doktor, imagjino...,
Merrja leje për në banjë
Më 27 nëntor të vitit 2014-të, pas denoncimeve të bëra në këshillin akademik, dekani Elmas Leci u pezullua nga detyra, me urdhër të rektorit Mit’hat Mema. Pas këtij pezullimi Profesor Elmasi është paraqitur çdo ditë në degën e burimeve njerëzore, pasi kështu kishte urdhëruar verbalisht rektori. Pas disa ditësh atë e vendosën në një zyrë në katin e fundit të godinës shtatëkatëshe të UAM-it. Përtej gjendjes jashtë kushteve të kërkuara, atij i kërkohej që të mos lëvizte pa marrë leje, madje edhe për nevojat personale. “Nuk kisha asnjë lloj të drejte. Merrja leje te burimet njerëzore edhe për nevojat personale dhe ata më buzëqeshnin duke mos më thënë as po as jo”, tregon Profesor Elmas Leci, në një intervistë televizive për A1 Report. “Merrja leje për nevojat personale lëre pastaj për të pirë një kafe apo për nevojat që më kushtëzon gjendja ime shëndetësore, që jam me diabet e me tre ‘by-pass’-e”. domethënë më kishin izoluar. Kjo punë ka që nga 15 janari e deri më sot kur erdhi ministrja dhe vendosi ligjshmërinë.
Gjatë kësaj periudhe jeni ankuar për këtë sjellje nga ana e rektorit Mit’hat Mema?
Kam pas lajmëruar edhe më parë për këtë sjellje të rektorit. Pas çdo kundërshtimi që bënte... Ka pasur tre shkresa nga Ministria për vazhdimin tim të punës, dhe asnjë nuk e zbatonte.
A ka ndikuar kjo situatë në procesin mësimor?
Jo, duhet ta them që nuk ka pasur ndikim në performancën time. Orët ligjore që bëj..., unë këtë semestër (semestri i dytë) filloj me Master-at shkencorë. Jap lëndën “Organizatat dhe Institucionet Ndërkombëtare”. Gjatë gjithë kësaj kohe që kam qenë në këtë Universitet, kështu kam vepruar.
Në të kaluarën keni qenë rektor i Universitetit Ushtarak “Skënderbej” si do të reagonit ju nëse do të përballeshit me kritika ose akuza të atilla, sikurse ato ndaj rektorit Mit’hat Mema?
Unë e para punës do përpiqesha të sqarohesha në rektorat për këto problemet e trajtuara, dhe nuk do ishte ndonjë gjë për të kaluar në hakmarrje apo sjellje të tilla.
Po personalisht, e keni ballafaquar me rektorin këtë situatë? Apo ka pasur zënka dhe...
Ka pasur shumë herë ballafaqime, por duhet thënë që asnjëherë nuk kemi kaluar në zënka.
Po kolegët çfarë kanë thënë? Si ka qenë reagimi i tyre?
Kolegët, sinqerisht nuk e di të them, por gjatë kësaj kohe, ata janë shmangur pasi kanë pasur një lloj frike se mos rektori i hiqte nga puna. Nëse ai bën këtë sjellje me mua, Profesor, Doktor, imagjino me ta...
Po tanimë çfarë mendoni se do të lëvizë me ndërhyrjen e Ministrisë?
Normalisht unë do të kryejë detyrën e dekanit, dhe do të përpiqem të jap kontributin dhe ndikimin tim në reformim, qoftë të Universitetit apo dhe më tej në rrafshin e reformës së arsimit të lartë.
Nikolla: E papranueshme, do të ketë masa ligjore.
Situata e pazakontë u raportua pas një kontrolli të palajmëruar që Ministria e Arsimit zhvilloi në Universitetin Aleksandër Moisiu, Durrës. Në një prononcim për mediet numri një i arsimit shqiptar, Lindita Nikolla u shpreh e revoltuar nga ngjarja në fjalë dhe tha se ndaj Rektorit Mit’hat Mema do të ketë masa ligjore. “Ishte e padëgjuar dhe refuzoj që të jetë e mundur të ndodhin të tilla gjëra”, u shpreh ministrja Nikolla, gjatë një komunikimi telefonik me mediet. “Kishte një denoncim disaditor nga dekani për keqtrajtim pas refuzimit të Ministres për shkarkimin e dekanit Leci. Sot unë konstatova vetë në prani të rektorit dhe medieve, të ashtuquajturën zyrë ku Leci mbahej i izoluar e i veçuar në një zyrë vetëm me 1 tavolinë dhe i vëzhguar herë pas here nga burimet njerëzore, që e konfirmonin këtë edhe ne anë të një procesverbali. Lezi vinte në punë në orën 8.00 dhe largohej në 16:00. Për këtë ngjarje do të ketë masa, pasi do të mbrohen të drejtat e njeriut dhe të akademikëve, do të çojmë rektorin para përgjegjësisë. Kjo sjellje do të sqarohet në ditët në vijim. Thelbi i çështjes është që nuk mund të denigrohet e të shkelen liritë akademike”.
Emërimet nepotike të denoncuara që një vit më parë
Edhe shtypi lokal i Durrësit ka denoncuar një vit më parë emërimet nepotike të rektorit të Universitetit Aleksandër Moisiu, Mit’hat Mema. Sipas “Gazetës Bulevard” rektori Mema ka emëruar mbesën e tij shefe departamenti në një nga fakultetet e këtij universiteti, ndërkohë që ka favorizuar dhe krijuar lëvizje postesh mes të njohurve të tij. “Mithat Mema ka emëruar shefe të departamentit të Fakultetit mbesën e tij, e cila vjen nga Tirana për të zëvendësuar Lindita Mukën”, –shkruante më 18 mars 2014-të versioni online i “Gazeta Bulevard”. “Lajmi është bërë i ditur nga një letër në redaksi e një grupi pedagogësh, të cilët kanë kërkuar anonimatin e tyre, ndërsa janë shprehur se kjo është më shumë se e turpshme. Sipas tyre, e gjitha kjo ka ndodhur në sajë të mercenarëve të këtij fakulteti, të cilët janë bashkëpunëtorë të Mithat Memës".
Shtoni një koment
7 Komente
Erion
Eshte e pabesueshme qe ministres tone te nderuar i kane hedhur trute e gomarit dhe shkon ne Universitetin e Durresit per te mbrojtur nje intrigant te lindur dhe medioker. Rektori gaboi qe e mori ne pune dhe e beri Dekan ngaqe e kishte nga fshati Shengjergj i Tiranes. Ai nuk e dinte qe po merrte ne gji nje gjarper i cili tere jeten ka bere intriga dhe sulme ndaj njerezve te zotë. Kur Rektori e njohu, me sa duket ishte teper vone se ai kishte filluar intrigat kunder tij duke e futur ne sherr me pedagoget e tjere. Elmaz Leci eshte thjesht nje gazetar ushtarak. Ne vitin 1992-1997 ka qene kryeredaktor i gazetes ,??Ushtria,?? dhe kjo gazete shkruante njelloj si RD-ja kunder PS. Zonja Ministre te marre nje numer te ketyre viteve dhe te shohe se cfare kameleoni po mbron! Me vone kaloi me PR duke u bere kryetar i Partise Republikane per Tiranen. Keshtu perfundoi ne 2005 Shef Kabineti i Ministrit te Mbrojtjes, kryetarit te PR, Mediu. Ne 2007, i beri pucin Rektorit te Universitetit Ushtarak, fizikantit dhe pedagogut per rreth 40 vjet Pellumb Berberi, duke e shkarkuar ne menyre krejtesisht antiligjore. Pra ne 2007 filloi karriera ,??pedagogjike,?? e ketij intriganti. Nderkaq me ndihmen e PD ishte bere Doktor dhe me pas Profesor. Si Rektor i Universitetit Ushtarak djalin e tij e beri ZV/Dekan te Fakultetit te Ekonomise. Djali kishte mbaruar per inxhinieri lulesh ne Kamez. Vajza e martuar ne France lindi femije dhe ky ja pagoi lejen e lindjes nga Universiteti Ushtarak. Mashtroi me fondet duke u hequr si historian ushtarak, duke shfrytezuar disa vartes te tij. Ishte burim konflikti, fodull, megjithese nuk dinte as edhe nje fjale ne gjuhe te huaj, as anglisht. Me ne fund i doli boja dhe ne 2009 u shkarkua nga nje ushtarak i cili pati aftesine te njihte karakterin dhe paaftesine e tij pedagogjike. Cfare lende jep ky person ne Universitetin e Durresit? Ne Universitetin Ushtarak fliste per NATO-n. Por si i lig dhe vemje qe eshte ftoi edhe Luan Ramen, Nen/Kryetarin e sotem te LSI-se, ne ate kohe (2007) i papune te jepte leksione per NAT0-n si i jashtem. Keshtu ka krijuar lidhje politike te cilat ndikojne ndoshta edhe te zonja ministre. Me sa duket, ne perputhje me karakterin e tij ka filluar me te njejtat intriga dhe shkelje duke e detyruar Rektorin e Universitetit te Durresit te marre masa ekstreme. Ne e kuptojme hallin e Rektorit. Ai ka nje gjarper ne stafin e pedagogeve dhe ka dashur qe te shmang demin e tij. Ju nuk e merrni dot me mend se cfare karakteri ka Leci dhe sa shpirtkeq eshte. Zonja Ministre qe po harton ligj te ri per arsimin e larte duhet te kuptoje qe ky njeri eshte i paarsimuar per te dhene mesim. Nuk vlejne titujt dhe ligji ne raste te tilla. Nuk behet Arsimi i Larte me kameleon te tille. Pse nuk ka intelektuale te tjere qe mund ta bejne punen e tij? Zonja Ministre dhe Ju gazetare, Ju lutemi shume MOS E BENI NJERIUN E LIG HERO DHE VIKTIME. Ai eshte vete korrupsioni. Kete e dine te gjithe ata qe kane punuar me te.
KOLI
Nuk ka faj Rektori i shkrete!
SHQIPONJA
O SHTET DIKTATORIAL QE KANE MARRE PENG SHOQERINE SHQIPTARE !!!!
SHQIPTARI
PO PSE NUK I FUSNI NE BURG KETA O SHTET VEPRO!!!
Guri Naimit D. D.
Me erdhi shume keq sa mesova nga shkrimi i me siperm,(maredheniet Rektor Universiteti-Dures, me Dekanin Elmaz Leci, te dy nga zona e njohur arsimdashese e Shengjergjt ;(ndoshta dhe me lidhie miqsore ) ,them se z.MEMA, Rektori Universitetit Durresit, eshte nxituar ne trajtimin e maredhenieve (Rektor -Dekan Universiteti), me te,aqe sa lexojme ne shkrimin e gazetarit Erblin Vukaj, qe e falenderoj...
Persa i perket personit te ELMAZ Lecit, sa e njoh, nuk duhet te trajtohej ne ate menyre,.nese ka probleme pune, qe i takojne detyres qe kryen, ka forma te tjera per te rregulluar se pari PUNEN, e pasta per te percaktuar aftesite e atij kuadri, qe pa tjeter ,emertesat do ta kene pasur parasysh.
Nderhyrria e Ministres se Arsimit z, Lindita Nikolla, per te normalizuar ato maredhenie me duket me vend dhe e falenderoj,si nje ish mesues e drejtues shkollash nje jete ne rrethin e Tirane, .
Mendoj se nuk duhet trajtuar keshtu kuadrot,aqe me teper, ato te sferes UNIVERSITARE.
Do ju uroja te dyve, mirekuptim e nese ka probleme ato ti zgjidhin ne mbeshtetie te legjislacionit te atij istitucioni te rendesishem, nga dihet dalin kuadro.kaqe te domazdoshem per mbrodhesine e aresimit shqiptar e per me teper UNIVERSITETEVE, Per me teper , te dy SHENGJERGJAS,.kjo maredhenie stonon edhe e bazuar te jete..
Persa shkruan KOMENTUESI ."Erion" per personalitetin dhe figuren e Pr.Dr. Elmaz Leci, nuk jam apsolutisht dakort dhe do ta keshilloja te jete me pake ambicioz,sa kuptoj nga ai formulim me komentin e tij.
Do te doja ta njifia.thesht per te polemizuar me sa ai shkruan per ELmazi Lecin qe une e njoh si njeri sa kuader te perkushtuar e studiues.
Elmazit i uroj gjithe te mirat , lene mbresa persa e njoh sot eplot 50 vjet.
Ish mesues ne vite 1964-65 ne ate zone.
( Pensionist aktualisht,njhur Elmazin ishte student,)
..., Guri Naimit D
Pa Emër
Po sherbimet ne ekonomine ndihmese kush ti kryente blerjet e ushqimeve dhe te gatimit.Jashtqitjen te linin ti kryenje me leje morem vesht.Pra nuk bllokoheshe,bukoseshe.
Ushtarake
Ministre, mos mbro nje spiun te regjimit Hoxha - pseudonimi i tij eshte "shkurti", per kete vajti ministria ne durres. Pavaresisht se ka mbarre ose ja ka dhene sistemi i Hoxhes, ai eshte nje pervers, intrigant, imoral, cfare te themi me teper. Mjerr universiteti i durresit.
tso_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn cym_Latn als_Latn sag_Latn als_Latn als_Latn als_Latn als_Latn als_Latn kab_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn